Publication: Magyar Közlöny
Issue: MK-2008-19 (Year: 2008, Number: 19)
Era: 2004-2010
Section: A biztosíték kizárólag az 57/2005. (III. 30.) Korm. rendelettel módosított, a mezõgazdasági és élelmiszer-ipari termékekhez kapcsolódó biztosítékrendszer szabályairól szóló 17/2004. (II. 13.) Korm. rendeletben, valamint a 9/2004.
Paragraph Index: 282

4. Kitárolás A kitárolásra (vagy a vevõ és cukor raktározója közötti tárolási szerzõdés megkötésére) kizárólag az érintett mennyiség vételárának megfizetése vagy a vételárral egyenértékû biztosíték letétele után kerülhet sor. Kitároláskor a felajánló kötelezettsége, hogy a 952/2006/EK rendelet 24. cikk és az MVH-val kötött Tárolási Szerzõdés értelmében a cukrot az MVH által megjelölt szállítóeszközre rakodja. Az ezen felüli rakodási költségek a vevõt terhelik. A cukor tulajdonjoga a cukorraktárból való kitárolásakor száll át a vevõre. Amennyiben az V. „Kitárolás, vételár kifizetése” pont 1. alpontjának elsõ bekezdése szerinti tárolási szerzõdést köt a vevõ a raktározóval, a tulajdonjog átruházásának idõpontját az MVH és a vevõ a kitárolási helyszíni ellenõrzési jegyzõkönyvben rögzíti. A 28 napos szállítási határidõ lejártakor a tárolási szerzõdés megkötésének engedélyezését a vevõ a 4. számú melléklet szerinti formanyomtatvány benyújtásával kérheti. A vételár – csomagolt cukor vásárlása esetén – nem foglalja magában a raklapok árát. A vevõ, amennyiben igényt tart a raklapokra, köteles a felajánlóval megállapodni a raklap vételáráról vagy csereraklapok biztosításáról. VI. Kitároláskori minõségvizsgálat Az értékesített cukorkészlet-kitároláskor az MVH a 952/2006/EK rendelet 35. és 36. cikkeiben elõírtak szerint ellen- õrzi az intervenciós cukor minõségét. A vevõ a kitárolási engedélykérelem benyújtásakor kérheti az ár korrekcióját, amennyiben a mintaelemzés eredménye eltér az ajánlati felhívásban megadott minõségtõl. Ebben az esetben – amennyiben a minta elemzésének eredménye ezt szükségessé teszi – az MVH az árat a 952/2006/EK rendelet 55. cikkének megfelelõen határozza meg, és a vételárat korrigálja. VII. Az ipari célú felhasználás ellenõrzése Az odaítélt cukor vonatkozásában a feldolgozókra a 967/2006/EK rendelet 11., 12. és 13. cikkeit értelemszerûen kell alkalmazni. A vevõ kérésére az õt a 967/2006/EK rendelet 2. cikkének d) pontja alapján feldolgozóként jóváhagyó illetékes tagállami hatóság engedélyezheti, hogy az elnyert intervenciós cukor helyett ekvivalens cukrot használjon fel (az ekvivalens cukornak kvótán belüli termelésbõl kell származnia, és ugyanolyan mennyiségû és minõségû fehércukornak kell lennie, mint az elnyert intervenciós cukortétel). Az érintett tagállamok illetékes hatóságai az ekvivalens cukor felhasználását figyelemmel kísérik és ellenõrzik. A vevõnek igazolnia kell, hogy a cukor a 967/2006/EK rendelet mellékletében meghatározott célokra lett felhasználva a 967/2006/EK rendelet 5. cikke szerinti elismerésnek megfelelõen. Ha a vevõ az odaítélés hónapját követõ 5. hónap végéig nem igazolja, hogy a cukrot a 967/2006/EK rendelet mellékletében szereplõ termékek elõállításához, illetve a 967/2006/EK rendelet 5. cikkében említett elismerésnek megfelelõen használta fel, akkor az érintett mennyiség után tonnánként és késedelmes naponként 5 euró bírságot köteles megfizetni. Amennyiben a vevõ az odaítélés hónapját követõ 7. hónap végéig nem igazolja, hogy a cukrot a 967/2006/EK rendelet mellékletében szereplõ termékek elõállításához, illetve a 967/2006/EK rendelet 5. cikkében említett elismerésnek megfelelõen használta fel, akkor az érintett mennyiséget a 967/2006/EK rendelet 13. cikkének alkalmazásában többletmennyiségnek kell tekinteni. H I V A T A L O S É R T E S Í T Õ 2008/6. szám VIII. Kapcsolódó jogszabályok – a Tanács 2006. február 20-i 318/2006/EK rendelete a cukorágazat piacának közös szervezésérõl; – a Bizottság 2006. június 29-i 952/2006/EK rendelete a cukor belsõ piaca és a kvótarendszer irányítása tekintetében a 318/2006/EK tanácsi rendelet alkalmazásának részletes szabályairól; – a Bizottság 2007. december 13-i 1476/2007/EK rendelete Belgium, a Cseh Köztársaság, Írország, Spanyolország, Olaszország, Magyarország, Szlovákia és Svédország intervenciós hivatala birtokában lévõ cukor ipari célú felhasználás céljával történõ viszonteladására vonatkozó folyamatos pályázati felhívás megnyitásáról, valamint az 1059/2007/EK és az 1060/2007/EK rendelet módosításáról; – a Bizottság 2006. június 29-i 967/2007/EK rendelete a kvótán felüli cukortermelésre vonatkozóan a 318/2007/EK tanácsi rendelet végrehajtása részletes szabályainak megállapításáról; – a Bizottság 2006. december 20-i 1913/2006/EK rendelete az euróval kapcsolatos agromonetáris rendszernek a mezõgazdaságban való alkalmazására vonatkozó részletes szabályok megállapításáról és egyes rendeletek módosításáról,

Source: https://magyarkozlony.hu/hivatalos-lapok/6e95250e919c3a8461fa9ae536be339a18ea717f/dokumentumok/c9dd37b446b54f07b90a6754c90774feebb9f1ef/letoltes